Document ID: 32014R1078

KOMISIJOS DELEGUOTASIS REGLAMENTAS (ES) Nr. 1078/2014
2014 m. rugpjūčio 7 d.
kuriuo iš dalies keičiamas Europos Parlamento ir Tarybos reglamento (ES) Nr. 649/2012 dėl pavojingų cheminių medžiagų eksporto ir importo I priedas
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 649/2012 dėl pavojingų cheminių medžiagų eksporto ir importo (1), ypač į jo 23 straipsnio 4 dalį,
kadangi:
(1)
Reglamentu (ES) Nr. 649/2012 įgyvendinama 1998 m. rugsėjo 11 d. pasirašyta ir Tarybos sprendimu 2003/106/EB (2) Bendrijos vardu patvirtinta Roterdamo konvencija dėl sutikimo, apie kurį pranešama iš anksto, procedūros (toliau - IPS tvarka), taikomos tam tikroms pavojingoms cheminėms medžiagoms ir pesticidams tarptautinėje prekyboje;
(2)
tikslinga atsižvelgti į reguliavimo priemones, taikomas tam tikroms cheminėms medžiagoms pagal Europos Parlamento ir Tarybos reglamentą (EB) Nr. 1907/2006 (3), Europos Parlamento ir Tarybos reglamentą (EB) Nr. 1107/2009 (4) ir Europos Parlamento ir Tarybos reglamentą (ES) Nr. 528/2012 (5);
(3)
medžiagos bitertanolio patvirtinimas panaikintas pagal Reglamentą (EB) Nr. 1107/2009, kad bitertanolį būtų uždrausta naudoti kaip pesticidą, todėl jį reikėtų įtraukti į Reglamento (ES) Nr. 649/2012 I priedo 1 ir 2 dalyse pateiktus cheminių medžiagų sąrašus;
(4)
medžiagos ciheksatinas ir azociklotinas nepatvirtintos kaip veikliosios medžiagos pagal Reglamentą (EB) Nr. 1107/2009, kad tas medžiagas būtų uždrausta naudoti kaip pesticidus, todėl jas reikėtų įtraukti į Reglamento (ES) Nr. 649/2012 I priedo 1 ir 2 dalyse pateiktus cheminių medžiagų sąrašus;
(5)
medžiagos etilcinidonas, ciklanilidas, etoksisulfuronas ir oksadiargilas jau nebėra patvirtintos kaip veikliosios medžiagos pagal Reglamentą (EB) Nr. 1107/2009, kad tas medžiagas būtų uždrausta naudoti kaip pesticidus, todėl jas reikėtų įtraukti į Reglamento (ES) Nr. 649/2012 I priedo 1 ir 2 dalyse pateiktus cheminių medžiagų sąrašus;
(6)
medžiaga rotenonas nepatvirtinta kaip veiklioji medžiaga pagal Reglamentą (EB) Nr. 1107/2009, kad rotenono kaip pesticido naudojimas būtų griežtai ribojamas, nes beveik visi jo naudojimo būdai uždrausti, nors rotenonas nustatytas ir pateiktas vertinti pagal Reglamentą (ES) Nr. 528/2012 17-o tipo produktams, taigi, kol pagal tą reglamentą bus priimtas sprendimas, valstybės narės gali leisti naudoti jį toliau. Todėl rotenonas turėtų būti įtrauktas į Reglamento (ES) Nr. 649/2012 I priedo 1 ir 2 dalyse pateiktus cheminių medžiagų sąrašus;
(7)
medžiagos didecildimetilamonio chlorido patvirtinimas panaikintas pagal Reglamentą (EB) Nr. 1107/2009, kad didecildimetilamonio chloridą būtų uždrausta naudoti kaip augalų apsaugos produktų grupės pesticidą, todėl jį reikėtų įtraukti į Reglamento (ES) Nr. 649/2012 I priedo 1 dalyje pateiktą cheminių medžiagų sąrašą;
(8)
medžiagos varfarinas ir ciflutrinas jau nebėra patvirtintos kaip veikliosios medžiagos pagal Reglamentą (EB) Nr. 1107/2009, kad tas medžiagas būtų uždrausta naudoti kaip augalų apsaugos produktų grupės pesticidą, todėl jas reikėtų įtraukti į Reglamento (ES) Nr. 649/2012 I priedo 1 dalyje pateiktą cheminių medžiagų sąrašą;
(9)
2013 m. balandžio 28 d.-gegužės 10 d. vykusioje šeštojoje Roterdamo konvencijos šalių konferencijoje nuspręsta į Konvencijos III priedą įtraukti metilazinfosą, perfluoroktano sulfonrūgštį, perfluoroktano sulfonatus, perfluoroktano sulfonamidus ir perfluoroktano sulfonilus, kad toms cheminėms medžiagoms pagal Konvenciją būtų pradėta taikyti IPS tvarka. Todėl tas chemines medžiagas reikėtų išbraukti iš Reglamento (ES) Nr. 649/2012 I priedo 2 dalyje pateikto cheminių medžiagų sąrašo ir įtraukti į to priedo 3 dalyje pateiktą cheminių medžiagų sąrašą;
(10)
Roterdamo konvencijos šalių konferencijoje taip pat nuspręsta į Konvencijos III priedą įtraukti komercinį pentabromdifenilo eterį, įskaitant tetra- ir pentabromdifenilo eterį, ir komercinį oktabromdifenilo eterį, įskaitant heksa- ir heptabromdifenilo eterį, kad toms cheminėms medžiagoms pagal Konvenciją būtų pradėta taikyti IPS tvarka. Kadangi tetrabromdifenilo eteris, pentabromdifenilo eteris, heksabromdifenilo eteris ir heptabromdifenilo eteris jau įtraukti į Reglamento (ES) Nr. 649/2012 V priedą ir todėl juos draudžiama eksportuoti, tos cheminės medžiagos neįtraukiamos į Reglamento (ES) Nr. 649/2012 I priedo 3 dalyje pateiktą cheminių medžiagų sąrašą;
(11)
chlorato įrašas Reglamento (ES) Nr. 649/2012 I priedo 1 ir 2 dalyse turėtų būti iš dalies pakeistas siekiant aiškiau apibrėžti, kurioms medžiagoms taikomas tas įrašas;
(12)
todėl Reglamentas (ES) Nr. 649/2012 turėtų būti atitinkamai iš dalies pakeistas;
(13)
siekiant visoms suinteresuotosioms šalims suteikti pakankamai laiko imtis priemonių, būtinų siekiant laikytis šio reglamento nuostatų, o valstybėms narėms imtis jam įgyvendinti reikalingų priemonių, šio reglamento taikymą reikėtų atidėti,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 649/2012 I priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Reglamentas taikomas nuo 2014 m. gruodžio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. rugpjūčio 7 d.

Labels: 3
20
1
6